**Euroopan sosiaalisten oikeuksien komitean Suomea koskevat ratkaisut, jotka odottavat täytäntöönpanoa – 8 kpl (28.3.2024)[[1]](#footnote-1)**

| **Tapaus** | **Ratkaisu annettu** | **Tilanne** | **Rikkomus ja sisältö** | **Toimenpiteet** |
| --- | --- | --- | --- | --- |
| **Association of Care Giving Relatives and Friends v. Finland** ([valitus nro. 70/2011](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-70-2011-the-central-association-of-carers-in-finland-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786))  -sos. komitean 4. arviointi edistyksestä vuodelta 2023 | 4.12.2012 | Sosiaalisten oikeuksien komitea todennut rikkomuksen ja korjaamisessa on tapahtunut kehitystä, mutta rikkomusta ei ole vielä korjattu. | Komitea totesi **artiklan 23** rikkomuksen, koska lainsäädäntö mahdollisti käytäntöjä, joiden perusteella monet iäkkäät omaishoitajat jäivät kunnissa ilman heille kuuluvia tukia ja tukitoimia. Vaikka uudistuksia on sen jälkeen tapahtunut omaishoitajien lakisääteisten vapaiden ja tukien sekä muiden tukitoimien osalta, tilanne ei vieläkään ole täysin korjaantunut. Kuntien harkintavalta ja selkeän velvollisuuden puuttuminen tukien maksamisessa mahdollistaa edelleen ongelmatilanteita. | Komitea on pyytänyt hallitusta toimittamaan tietoja tuen myöntämisen alueellisista kriteereistä ja käytettävissä olevan hoitotuen määrästä sekä tiedot omaishoidon tuen saajien osuudesta. Komitea on pyytänyt edelleen hallitusta toimittamaan tiedot omaishoidon kehittämistoimenpiteiden rahoituksesta ja sisällöstä vuosina 2021–2023, joista hallituksen esityksen mukaan olisi pitänyt päättää vuonna 2020. |
| **Association of Care Giving Relatives and Friends v. Finland** ([valitus nro. 71/2011](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-71-2011the-central-association-of-carers-in-finland-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786))  -sos. komitean 4. arviointi edistyksestä vuodelta 2023 | 4.12.2012 | Sosiaalisten oikeuksien komitea todennut rikkomuksen ja korjaamisessa on tapahtunut kehitystä, mutta rikkomusta ei ole vielä korjattu. | Komitea totesi **artiklan 23** rikkomuksen, koska palveluasumisen sekä ympärivuorokautisen palveluasumisen asiakaspalvelumaksuja ei ollut säädelty riittävästi eikä palveluasumisen tarjonta vastannut kysyntää. Monimutkaiset ja vaihtelevat maksukäytännöt aiheuttivat epävarmuutta palveluiden tarvitsijoissa eikä ollut olemassa takuita siitä, että tarvittavia palveluita oli saatavilla tai edes riittävää tietoa palveluista ja mahdollisuuksista niiden käyttöön. | Tilanne ei ole edelleenkään täysin korjaantunut. Vaikka asiakaspalvelumaksujärjestelmää ollaan uudistamassa, edelleenkään ei ole takeita siitä, että palveluasumisen maksujen jälkeen asiakkaalle jäisi esimerkiksi rahaa muuhun käyttöön.  Komitea on todennut, että kansalaisjärjestöjen mielestä palveluasumisen maksujärjestelmä on monimutkainen ja kallis sekä hallinnon että asiakkaiden näkökulmasta. Heidän mielestään selkeä maksujärjestelmä parantaisi asiakkaiden mahdollisuuksia saada sellaisia ​​palveluita, joita hänen terveydentilansa ja tilansa edellyttävät. Komitea on pyytänyt hallitusta kommentoimaan kansalaisjärjestöjen näkemystä.  Hallituksen tulee toimittaa päivitettyä tietoa uudistuksista seuraavan määräaikaisraportoinnin yhteydessä. |
| **Finnish Society of Social Rights v. Finland** ([valitus nro. 88/2012](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-88-2012-finnish-society-of-social-rights-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786))  -sos. komitean 3. tarkastelu edistyksestä vuodelta 2021 | 9.9.2014 | Sosiaalisten oikeuksien komitea todennut rikkomuksen, mutta sitä ei ole vielä korjattu. | Komitea totesi rikkomuksen **artiklan 12** osalta, koska sosiaaliturvaetuuksien minimitaso oli liian alhainen.  Komitea totesi rikkomuksen myös **artiklan 13** osalta koska toimeentulotuki ja työmarkkinatuki olivat riittämättömiä. | Vuoden 2014 jälkeen on tehty erilaisia uudistuksia (mm. työttömyysturvan aktiivimalli) ja kokeiluja (mm. perustulokokeilu) sekä eri etuuksien indeksikorotuksien jäädyttäminen. Toimeentulotuen maksamisen siirryttyä kunnilta KELA:lle, maksamisessa tapahtuneiden viivästysten vuoksi monet jäivät täysin ilman tukia eivätkä pystyneet maksamaan lääkkeitään tai asumistaan. Hallituksen tulee toimittaa päivitettyä tietoa uudistuksista tulevien määräaikaisraportointien ohessa.  Komitea toisti, että viranomaisten olisi annettava tietoja toimenpiteistä, jotka on toteutettu päätöksen johdosta, ja annettava esimerkkejä tilastoista, jotka osoittavat, että kyseessä olevat tärkeimmät edut yhdistettynä muihin lisäetuuksiin saavuttavat riittävän tason peruskirjan 12 artiklan 1 kohdan ja 13 artiklan 1 kohdan vaatimusten täyttämiseksi. |
| **Finnish Society of Social Rights v. Finland** ([valitus nro. 106/2014](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-106-2014-finnish-society-of-social-rights-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786))  -sos. komitean 3. tarkastelu seurannasta vuodelta 2021 | 8.9.2016 | Sosiaalisten oikeuksien komitea todennut rikkomuksen, mutta sitä ei ole vielä korjattu. | Komitea totesi **artiklan 24** rikkomuksen, koska laittoman irtisanomisen perusteella maksettavan korvauksen maksimimäärä ei aina ole riittävässä suhteessa aiheutettuun menetykseen. Laki ei myöskään mahdollista työsuhteen palauttamista näissä tapauksissa. Lainsäädäntö perustuu kolmikantaratkaisuun eikä hallitus katso, että sitä tulisi muuttaa. | Komitea katsoi, että ratkaisun perusteella ei ole ryhdytty mihinkään toimiin (niin korvauksen kuin työsuhteen palauttamisen osalta). |
| **Finnish Society of Social Rights v. Finland** ([valitus nro. 108/2014](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-108-2014-finnish-society-of-social-rights-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786))  -sos. komitean 3. tarkastelu seurannasta vuodelta 2021 | 8.12.2016 | Sosiaalisten oikeuksien komitea todennut rikkomuksen, mutta sitä ei ole vielä korjattu. | **artikla 13** työmarkkinatuki yksin ja yhdessä muiden etuuksien (esim. asumistuki ja toimeentulotuki) kanssa ei ollut riittävä edunsaajien perustarpeiden kattamiseen. Hallituksen mukaan eri etuudet yhdessä mahdollistavat perustoimeentulon. Mm. asumistukea on uudistettu vuonna 2015 vähentämällä sen laskemisessa huomioitavia vähennyksiä. | Komitea katsoo, ettei riittäviin toimiin ole ryhdytty työmarkkinatuen nostamiseksi riittävälle tasolle yksinään tai yhdessä asumistuen kanssa. Hallitus ei myöskään ole riittävästi osoittanut, että etuudet yhdessäkään parantaisivat työmarkkinatuen saajien tilannetta. |
| **University Women of Europe (UWE) v. Finland[[2]](#footnote-2)** ([valitus nro. 129/2016](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-129-2016-university-women-of-europe-uwe-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26_101_INSTANCE_5GEFkJmH2bYG_currentURL%3D%252Fen%252Fweb%252Feuropean-social-charter%252Fprocessed-complaints%26p_r_p_564233524_resetCur%3Dtrue%26p_r_p_564233524_categoryId%3D28547786))  -ministerikomitean suositus [CM/RecChS(2021)6](https://search.coe.int/cm/Pages/result_details.aspx?ObjectId=0900001680a1d260), 17.3.2021 | 6.12.2019 | Sosiaalisten oikeuksien komitea todennut rikkomuksen, mutta sitä ei ole vielä korjattu. | Komitea totesi **artiklan 4§ (3)** rikkomuksen, koska lainsäädäntö ei mahdollista tehokkaiden oikeussuojakeinojen käyttöä, kun siinä ei säädetä työsuhteen palauttamisesta, jos henkilö on erotettu työstään hänen tehtyään valituksen tasa-arvoisesta palkasta. **Artiklan 20** osalta komitea totesi rikkomuksen, koska Suomi ei ole tehnyt tarvittavia toimenpiteitä edistääkseen artiklan soveltamista, liittyen oikeuteen tasa-arvoisiin mahdollisuuksiin ja tasa-arvoiseen kohteluun miesten ja naisten välillä työstä maksettavan korvauksen osalta. | Ministerikomitea suosittaa, että Suomi:  -tarkistaa ja vahvistaa olemassa olevia toimenpiteitä, joilla tavoitellaan sukupuolten välisten palkkaerojen vähentämistä ja poistamista ja harkitsee uusien toimenpiteiden, joilla on mahdollista saavuttaa merkittävää edistystä kohtuullisen ajan kuluessa hyväksymistä tähän liittyen;  -osoittaa päätökset ja toimet, joihin on ryhdytty tämän suosituksen noudattamiseksi seuraavassa järjestökanteluiden seurantaa koskevassa raportissa (31.10.2022). |
| **Central Union for Child Welfare (CUCW) v. Finland[[3]](#footnote-3)** ([valitus nro. 139/2016](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-139-2016-central-union-for-child-welfare-cucw-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26_101_INSTANCE_5GEFkJmH2bYG_currentURL%3D%252Fen%252Fweb%252Feuropean-social-charter%252Fprocessed-complaints%26p_r_p_564233524_resetCur%3Dtrue%26p_r_p_564233524_categoryId%3D28547786))  -päätöslauselma [CM/ResChS(2020)3](https://search.coe.int/cm/Pages/result_details.aspx?ObjectId=09000016809ce4e3), 11.3.2020 | 11.9.2019 | Sosiaalisten oikeuksien komitea todennut rikkomuksen, mutta sitä ei ole vielä korjattu. | Komitea totesi **artiklojen 16,**  **17 ja 27** rikkomuksen, koska lapset, joiden vanhemmat eivät olleet työssäkäyviä olivat varhaiskasvatuksen osalta eri asemassa kuin lapset, joiden vanhemmat olivat työssäkäyviä eikä erolle ollut objektiivista ja perusteltua syytä. Laissa oli säännös, joka asetti samanlaisessa asemassa olevat perheet erilaiseen asemaan ilman hyväksyttävää perustetta. Hallitus ei ollut pystynyt antamaan hyväksyttäviä syitä vanhempien erilaiselle kohtelulle lastenhoitoon pääsyn osalta, mistä kärsivät tukea eniten tarvitsevat. | Ministerikomitea ottaa huomioon Suomen viranomaisten esittämät tiedot, erityisesti elokuussa 2020 voimaan tulleet muutokset varhaiskasvatuksessa ja odottaa Suomen raportointia mahdollisesta muusta kehityksestä relevantteihin peruskirjaan liittyvien säännösten osalta seuraavan raportoinnin yhteydessä.  Komitea on arvioinut varhaiskasvatuslaissa 2020 voimaan tulleiden muutosten korjanneen ratkaisussa mainitut puutteet oikeudessa subjektiiviseen päivähoito-oikeuteen.  **Täytäntöönpanon katsotaan tulleen siis valmiiksi, vaikka ministerikomitea ei ole vielä maaliskuussa 2024 sulkenut täytäntöönpanon seurantaa.** |
| **Finnish Society of Social Rights v. Finland** ([valitus nro. 172/2018](https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-108-2014-finnish-society-of-social-rights-v-finland?inheritRedirect=false&redirect=https%3A%2F%2Fwww.coe.int%2Fen%2Fweb%2Feuropean-social-charter%2Fprocessed-complaints%3Fp_p_id%3D101_INSTANCE_5GEFkJmH2bYG%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-4%26p_p_col_count%3D1%26p_r_p_564233524_resetCur%3Dtrue%26p_r_p_564233524_categoryId%3D28547786)) | 14.10.2022 | Sosiaalisten oikeuksien komitea todennut rikkomuksen, mutta sitä ei ole vielä korjattu. | Komitea totesi **artiklan 12(1)** rikkomuksen johtuen riittämättömästä tasosta sairaus-, vanhempain- ja kuntoutusetuuksissa, työttömyystuissa sekä takuueläkkeissä, kuten myös **artiklan 13(1)** rikkomuksen johtuen riittämättömästä tasosta toimeentulotuessa sekä työmarkkinatuessa. | Ministerikomitea 14.6.2023 antamissaan suosituksissa kehottaa Suomea kohottamaan mainittujen etuuksien ja tukien tasoa maan elinkustannuskehitys huomioiden. Komitea suosittaa Suomea myös kehittämään tapoja kerätä sosiaaliturvajärjestelmää koskevaa tietoa tavalla, jolla pystyttäisiin osoittamaan suomalaisen sosiaalitukijärjestelmän riittävyys riittävän elintason saavuttamiseksi kaikille ihmisille näiden yksilöllisistä elin- ja muista olosuhteista riippumatta. |

|  |
| --- |
| **Täytäntöönpanojen seuranta**  **Sosiaalisten oikeuksien komitean koostamat seurantaraportit (follow-up) Suomen keskeneräisistä täytäntöönpanoista:**  [1. seurantaraportti](https://rm.coe.int/findings-2018-on-collective-complaints/168091f0c7) (2018), Suomen osuus s. 33.  [2. seurantaraportti](https://rm.coe.int/findings-ecrs-2020/1680a1dd39) (2020), s. 35.  [3. seurantaraportti](https://rm.coe.int/findings-2021-en/1680a5eed8) (2021), s. 33.  [4. seurantaraportti](https://rm.coe.int/findings-2023-en/1680aef57f) (2023), s. 43.  Kaksi varhaisinta, ikääntyneiden oikeuksia koskevaa ratkaisua olivat ensimmäisen kerran määräaikaistarkastelussa jo 2015. Komitea ei vielä tällöin sisällyttänyt tarkasteluja isompaan, koostettuun raporttiin. Tiedot komitean näistä tarkasteluista löytyvät [täältä](https://hudoc.esc.coe.int/eng#{%22sort%22:[%22escpublicationdate%20descending%22],%22escdcidentifier%22:[%22cc-70-2011-Assessment-en%22]}) (70/2011) ja [täältä](https://hudoc.esc.coe.int/eng#{%22sort%22:[%22escpublicationdate%20descending%22],%22escdcidentifier%22:[%22cc-71-2011-Assessment-en%22]}) (71/2011).  **Muita kommentteja:**  **Ihmisoikeuskeskus**  [IOK:n kommentit keskeneräisistä täytäntöönpanoista](https://rm.coe.int/comments-finnish-human-rights-centre-finland-18-nr-2023/1680ac564a) (2023). Ks. myös tiedotteet vuosilta [2021](https://www.ihmisoikeuskeskus.fi/uutiset/en-sosiaalisten-oikeuksien-komitea-2/) ja [2022](https://www.ihmisoikeuskeskus.fi/uutiset/sosiaalisten-oikeuksien-komitea-ede/). |

|  |
| --- |
| **Hallituksen raportit täytäntöönpanoista**  **Osana sopimusvelvoitteisiinsa perustuvaa määräaikaraportointia, Suomen hallitus on raportoinut keskeneräisistä täytäntöönpanoista seuraavissa sosiaalisten oikeuksien komitealle annetuissa raporteissa:**  [Suomen 13. määräaikaisraportti](https://um.fi/documents/35732/0/13.%20uudistettu%20raportti%2C%20lokakuu%202017.pdf/35b354de-7f90-27d3-909a-d390a675fa19?t=1534507649149) (2017).  [Suomen 15. määräaikaisraportti](https://um.fi/documents/35732/0/The+Fifteenth+Periodic+Report+on+the+implementation+of+the+Revised+European+Social+Charter.pdf/ad74d267-dbdd-bdbc-4ed2-3b88f91ff718?t=1579098680386) (2019).  [Suomen 16. määräaikaisraportti](https://um.fi/documents/35732/0/ESCR_16th+Periodic+Report_Finland_2020.pdf/d4dcaeb0-945b-a9cb-6ae1-cd998fe42149?t=1608723768676) (2020).  [Suomen 18. määräaikaisraportti](https://um.fi/documents/35732/0/ESC_Finland_18th+report_2022.pdf/a341ba67-2011-b448-d615-b012506f3b6d?t=1688448951710) (2022).  Kaikki Suomen antamat, Euroopan sosiaalista peruskirjaa koskevat määräaikaisraportit [täällä](https://um.fi/euroopan-neuvoston-voimassa-olevat-ihmisoikeussopimukset/-/asset_publisher/mnr92wS4p1l3/content/uudistettu-euroopan-sosiaalinen-peruskirja-1996-#18mar). |

1. <https://rm.coe.int/findings-2021-en/1680a5eed8> [↑](#footnote-ref-1)
2. <https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-129-2016-university-women-of-europe-uwe-v-finland>? [↑](#footnote-ref-2)
3. <https://www.coe.int/en/web/european-social-charter/processed-complaints/-/asset_publisher/5GEFkJmH2bYG/content/no-139-2016-central-union-for-child-welfare-cucw-v-finland?inheritRedirect=false> [↑](#footnote-ref-3)